procesaur/Wiki.mk huggingface dataset:
Илустрација Илинден

:''За други значења на поимот Илинден воидете на појаснителната страница''
„Илустрација Илинден“ е списание на Македонската емиграција во Бугарија помеѓу двете свестски војни и за време на Втората светска војна. Излегува по 10 примероци годишно во Софија од април 1927 до мај 1944 година. Тиражот варира од 1.400 до 5.000 броја.
„Илустрација Илинден“ е илустрирано издание на Илинденската организација. Си поставува задача да биде архив на национално-ослободителните борби на Македонците (главно до 1912 година).
Печати статии за историски настани, спомени, биографски податоци за загинати борци, училишни и црковни дејатели, етнографски статии, документи.
Во списанието излегуваат и различни прилози. Содржи податоци за дејноста на Илинденската организација. Во него публикувале познати македонски творци, меѓу кои Венко Марковски, Методи Терзиев, Атанас Лозанчев и други. Главни уредници на списанието се Петар Мрмев, Кирил Христов Совичанов, Христо Шалдев, Лазар Томов, Лука Групчев и други.
Ромски јазик

име= Ромски јазик
Ромскиот јазик (изворно: ''rromani ćhib''; разговорно наречен цигански) е мајчиниот јазик на Ромите. Тој е дел од групата на индоариски јазици, поточно се класифицира или во централните индоариски јазици или во северозападни индоариски јазици. Доста често се класифицира и како своја посебна јазична гранка поради поголемиот број на сродни јазични варијанти.
Според ISO стандардите, јазикот е ставен во групата на макро јазици и се состои од седум под-јазици или големи дијалекти. Најголемиот дијалект е влашкоромскиот со околу 1,5 милиони говорници, потоа следат балканскоромскиот, карпатскоромскиот, синитскоромскиот, велшкоромскиот, калофинскиот и балтичкоромскиот.
1 Потекло на поимот
Ромскиот јазик од страна на Ромите се нарекува ''řomani čhib'' („ромски јазик“) или ''řomanes'' („на ромски [начин]“). Ова потекнува од ромскиот збор ''řom'', што значи или „член на ромската група“ или „сопруг“.
2 Зборови и фрази
Састипе, Здраво.
Сар сијан?, Како си?
Со керес?, Што правиш?
Ов састо, Благодарам.
Нај пала состе!!, Повели! (за возврат на благодарам)
Од кај сијан?, Од каде си?
Сар бучхос туке? / Со си тјиро нав?, Како се викаш?
Ме бучхов ман о ..., Моето име е ... (машки род)
Ме бучхов ман е ..., Моето име е... (женски род)
Миро нав си о/е..., Моето име е... (алтернативен)
Ва, Да
На, Не
Тјири фамилија си ви туса?, Дали е твојата фамилија со тебе?
Кај дјас?, Каде одиш?
Чи пучаве тут, Не те разбирам
Хачерес ман?, Дали ме разбираш?
Т'авес манса, Дојди со мене
Ава кари, Дојди тука
3 Поврзано
* Ромска азбука
* Роми
* Индоариски јазици
4 Наводи
* Bakker Peter et al. 2000. ''What is the Romani language?'' Hatfield: University of Hertfordshire Press.
* Hancock, Ian. 2001. ''Ame sam e rromane džene / We are the Romani People.'' The Open Society Institute, New York.
* Lee, Ronald. 2005. ''Learn Romani Das-dúma Rromanes'' Hatfield: University of Hertfordshire Press
* Masica, Colin. 1991. ''The Indo-Aryan Languages.'' Cambridge: Cambridge University Press.
* Matras, Yaron. 2002. ''Romani: A linguistic introduction.'' Cambridge: Cambridge University Press.
* Sarău, Gheorghe. 1997. ''Rromii, India şi limba rromani.'' Bucureşti.
* Sarău, Gheorghe. 2000. ''Dicţionar rrom-român / Dikcionaro rromano-rumunikano.'' Dacia, Cluj-Napoca. ISBN 973-35-0987-6.
Браќа Стругацки

Аркадиј и Борис Стругацки (браќа Стругацки); Аркадиј Натанович ( - ) и Борис Натанович ( - ) — веројатно најпознатите писатели на советска научна фантастика со широко распространета заедница на читатели. Нивните рани дела биле под влијание на Иван Ефремов. Нивниот познат роман „Пикник крај патот“ (или „Пикник на работ“) бил преведен на англиски во 1977 година и според него Андреј Тарковски го снимил филмот „Сталкер“.
Дел од нивните дела се преведени на германски, француски, англиски и италијански, но не го добиле истото ниво на пофалба од критиката како изданијата на руски. Браќата Стругацки, од друга страна, биле и сè уште се популарни во многу земји, како Полска, Унгарија, земјите од бивша Југославија, Бугарија и Германија.
Други познати дела им се романите „Тешко е да се биде бог“, „Гол полжав на падината“, „Хотел ’Кај погинатиот алпинист‘“, „Понеделник почнува во сабота“ и др.
Траект

Траект или ферибот e специјален брод за превоз на возила, патници и стока преку река, море или езеро. Постојат специјални траектни за превоз на вагони и на цели железнички композиции. Зборот потекнува од анг. ''ferryboat''. Во крајбрежни градови, како на пример Сиднеј, траектите се користат како секојдневен јавен превоз за голем број од населението.
Александра Костењук

Александра Константиновна Костењук (рус. ''Александра Константиновна Костенюк'', р. 23 април 1984 во Перм) е руска шахистка, велемајстор и поранешна светска првенка во шах.
1 Шаховска кариера
Александра научила да игра шах на 5 години, а нејзин учител бил нејзиниот татко. Таа има помлада сестра Оксана, која е женски ФИДЕ мајстор.
Нејзината шаховска кариера е исполнета со значајни шаховски достигнувања. Во 2001, на 17 години, таа беше финалист на женското светско првенство во шах, но загуби од Џу Чен. Три години подоцна, таа стана европска првенка, победувајќи на турнирот во Дрезден. Во 2005, таа победи на женското првенство во шах на Русија, кое се одржа во Самара, завршувајќи го тувнрот со резултат +7 =4 -0. Во август 2006, Александра стана првата светска првенка во случаен шах, победувајќи ја најдобрата германска шахистка Елизабет Пец со 5.5-2.5. Во 2008, таа успешно ја одбрани титулата, победувајќи ја Катерина Лано со 2.5-1.5. Но, сепак најголемиот свој успех, Костењук го постигна во 2008, кога победувајќи го кинеското „чудо од дете“ Хоу Јифан со 2.5-1.5 стана светска првенка во шах.
Во ноември 2004, Костењук стана велемајстор, со што стана десеттата жена која ја добила оваа титула. Пред тоа, таа ги имаше титулите женски велемајстор и меѓународен мајстор. Во април 2006, таа го достигна највисокиот рејтинг во кариерата, од 2540.
Двете изреки на Костењук се „шахот е кул“ и „убавината и интелигенцијата одат заедно“. Со ова, Костењук го промовира шахот со капацитет на модна убавица и амбасадор на шахот во светот.
Таа исто така е сопственик на популарната подкастинг податотека „Шахот е кул“, која на читателите им дава информации за сите новости во нејзиниот живот и сите шаховски достигнувања.
2 Личен живот
Костењук е омажена за Швајцарецот Диего Гарсес, кој е од колумбиско потекло и е 25 години постар од неа. На 22 април 2007, Александра роди ќерка, Франческа Марија. Франческа се роди 2,5 месеци порано, но по осумнеделното лекување од болница, успешно беше пуштена.
Александра и нејзиниот сопруг живеат во предградието на Мајами Ки Бискејн. Таа е споредувана со нејзината сонародничка, тенисерката Ана Курникова, што неа лично не и се допаѓа. Александра и нејзиниот сопруг Диего, се исто така блиски и со шаховската куќа на славните во западен Кендал, каде таа е вистинска ѕвезда.
Официјалното мрежно место на Александра Костењук е одржувано од страна на нејзиниот сопруг и ги содржи сите шаховски настани, на кои таа учествува и ги нуди сите информации поврзани со неа.
3 Антологиски шаховски партии
**
4 Шаховско творештво
**''Как стать гроссмейстером в 14 лет.'' Moscow, 2001. 202, [2] с., [16] л. ил. ISBN 5-89069-053-1.
*''Как научить шахматам : дошкольный шахматный учебник'' / Александра Костенюк, Наталия Костенюк. Moscow : Russian Chess House, 2008. 142 с ISBN 978-5-94693-085-7.
Корасон Акино

Марија Корасон Кохуангко Акино, позната како Кори Акино (шпански:''María Corazón Cojuangco-Aquino'') (родена на 25 јануари 1933 во Паники, Тарлак, Филипини - почина на 1 август 2009 во Макати, Филипини) ― 11. претседател на Филипини (1986-1992) и позната бранителка на демнократијата, мирот, женската еманципација во власта и религиозниот пиетет. Таа била првата жена претседател во Азија (не сметајќи ја Сун Цинлин, која била в.д. претседател на Кина).
Акино, себеси се сметала за „скромна домаќинка“. Била мажена за сенаторот Бенињо Акино, кој бил водечка фигура на страна на опозицијата против автократското владеење на Фердинанд Маркос. Откако нејзиниот сопруг бил ѕбиен во атентат, извршен по неговото враќање од прогонство во САД на 21 август 1983, Акино, која немала политичко искуство, станала клучната фигура во обединувањето на опозицијата против претседателот Маркос. Во 1986, Акино се соочила на претседателските избори со претседателот Маркос, на кои Маркос објавил победа. Но поради гласините за изборни неправилности, со мирот по Жолтата револуција, Акино била назначена за претседател.
Будинарска тврдина

Будинарската тврдина се наоѓала во близина на денешното село Будинарци, Општина Берово, Македонија. Тврдината се издига 20—70 м високо над реката Брегалница. Тврдината била изградена во античко време, и зафаќала простор голем 300 × 60 м. На просторот на акрополата, со димензии 55 × 50 м., врз доцноантичкото обѕидие бил подигнат еден подоцнежен ѕид без малтер (од прирачен материјал). Очигледно настанал во средниот век. Постојат и предмети кои датираат од средниот век, како и парчиња од словенски бронзен накит: прстења, делови од белегзии, појасни токи, приврзоци, парчиња од стаклени белегзии.
Денеска, не е познато дали во минатото постоел град по име Малешево, за кое се смета дека всушност бил изграден околу оваа тврдина. Во повелбата од 1019 година, како една од енориите на Мородвишката епархија е наведено и Малешево. Во патописот на арапот Идриси од средината на 12 век се наведува: на ден и пол пат од Формандус Модрас (Морозвизд ?) лежело местото ''Малсуда'' (Малешево), опкружено со планини, селски имоти, градини, полиња, пасишта и шуми. Не е јасно дали Идриси тука мисли на еден град или само на регионот Малешево. Во едно писмо на охридскиот архиепископ Теофилакт од почетокот на 12 век што го упатил до епископот на Триадица (Средец) ја спомнал и Малешевската и Струмичката епархија.
Пливање на светското првенство во водени спортови 2009 - 800м краул во машка конкуренција

Квалификациите за 800м мажи краул се одржаа на 28 јули 2009, а финалето на 29 јули 2009.
1 Медалисти
Злато, Сребро, Бронза
Џанг Лин'''', Осама Мелоули'''', Рајан Кохрејн''''
2 Рекорди
7'38"65, Грант Хакет , 27 јули 2005 Монтреал, Канада
ШР, 7'38"65, Грант Хакет, 27 јули 2005 Монтреал, Канада
3 Квалификации
Место., Име, Националност, Време, Група, Линија, Забелешки
1, Осама Мелоули, 7:41.82, 6, 5
2, Рајан Кокхрејн, 7:43.61, 6, 4
3, Федерико Колберталдо, 7:44.29, 4, 3, ЕР
4, Дејвид Дејвис, 7:45.89, 4, 5
5, Јури Прилуков, 7:46.05, 5, 4
6, Лин Зан, 7:48.75, 6, 3
7, МаркоРивера, 7:49.09, 6, 6
8, Питер Вандеркај, 7:49.71, 5, 6
9, Јан Волфгарден, 7:50.10, 5, 5
10, Робер Харли, 7:50.65, 4, 6
11, Мадс Гласнер, 7:52.18, 6, 7
12, Рајан Наполеон, 7:53.92, 5, 2
13, Ахмед Матулути, 7:55.43, 4, 0
14, Џексон Вилкокс, 7:57.09, 5, 8
15, Том Вангенојгден, 7:59.16, 6, 1
16, Самуел Пицети, 7:59.67, 4, 4
17, Ричард Чарлсворт, 8:00.50, 5, 1
18, Пал Џонсон, Фарски Острови, 8:01.50, 6, 2
19, Дејвид Брендл, 8:02.35, 5, 7
20, Естебан Паз, 8:03.27, 4, 1
21, Рјоји Сононака, 8:05.12, 4, 8
22, Јонван Канг, 8:05.68, 3, 3
23, Рикардо Монастеиро, 8:08.64, 3, 5
24, Игор Снитко, 8:09.16, 6, 8
25, Луис Ескобар, 8:10.26, 1, 1
26, Фабио Переира, 8:11.60, 5, 0
27, Флориан Јунистун, 8:11.79, 4, 2
28, Олександр Лученко, 8:12.36, 1, 2
29, Александр Гомес, 8:13.16, 3, 2
30, Мохамед Фаруд, 8:14.67, 6, 9
31, Тонг Ксин, 8:16.93, 1, 7
32, Иракли Ревишвили, 8:20.55, 3, 7
33, Јан Карел Петич, 8:20.94, 5, 9
34, Матео де Ангуло Веласко, 8:22.12, 3, 4
35, Даниел Делгадиљо, 8:25.81, 6, 0
36, КаиВен Пан, 8:29.57, 4, 9
37, Куан Тинг Лин, 8:33.44, 3, 8
38, Хајдер Еснар, 8:35.57, 2, 9
39, Иван Александро Ендерика, 8:36.04, 3, 1
40, Шен Јун Панг, 8:39.69, 2, 3
41, Роберто Пеналиљо Гарсија, 8:43.89, 3, 0
42, Клемент Лим, 8:44.09, 2, 5
43, Алан Габриел Гутиерез Кастро, 8:45.18, 2, 7
44, Виѕали Кудјаков, 8:54.03, 3, 9
45, Нил Агуис, 8:54.06, 2, 6
46, Хејману Сичан, 8:55.64, 2, 1
47, Пок Ман Нгоу, 8:56.92, 2, 2
48, Омар Нуњес, 8:59.14, 2, 8
49, Луис Андерс Мартолел Нејм, 8:59.58, 2, 0
50, Винсент Пери, 9:11.37, 1, 4
51, Купер Граф, Маријански Острови, 9:38.96, 1, 3
52, Шин Кимура, Маријански Острови, 9:40.57, 1, 5
4 Финале
Место, Име, Националност, Линија, Време, Збелешки
Лин Зинг, 7, 7:32.12, СР
Оусама Мелоули, 4, 7:35.27
Рајан Кокхрејн, 5, 7:41.92
4, Федерико Колберталдо, 3, 7:43.84
5, Дејвид Дејвис, 6, 7:44.32
6, Питер Вандеркај, 8, 7:48.44
7, Марко Ривера, 1, 7:49.46
7, Јуриј Прљуков, 2, 7:49.46
Раховска тврдина

Раховската тврдина е поранешна тврдина која се наоѓала во близина на градот Горна Орјаховица, во Бугарија. Оваа тврдината била изградена во текот на 3 век, а разрушена во 15 век. Таа била изградена во времето кога денешната територија на Бугарија била во составот на Римското Царство. Целта на изградбата била заштита на патот кој водел кон Мизија.
Самуилова тврдина (Клуч)

:''За истата тврдина во Македонија со истото име видете Самуилова тврдина''
Самуилова тврдина — сместена помеѓу планините Беласица и Огражден на десниот брег на реката Струмица, во близина на село Клуч, Бугарија. Тврдината била изградена во времето на Цар Самуил, најверојатно во периодот од 1009-1013 година. Во близина на оваа тврдина, во 1014 година се одвила Беласичката битка помеѓу Самоиловото царство на чело со цар Самоил и Византија на чело со Василиј II Македонецот.
Тврдината од 1982 година претставува национален парк-музеј на Бугарија.
Креатинин

Креатинин е органско соединение кое во човековото тело настанува со разложување на креатин фосфатот во мускулите, како и во бубрезите. Креатининот настанува спонтано, без посредство на ензими
Мажите имаат повисоки концентрации на креатинин поради тоа што имаат поголема мускулна маса од жените. Вегетеријанците имаат пониски концентрации на креатинин.
1 Наводи
Ендосулфан

Ендосулфан — органохлорно соединение кое се користи како инсектицид. Претставува безбојна цврста супстанца и честопати се користи во земјоделството. Поради нејзината акутна токсичност, поради можноста да се акумулира во организмот, како и поради тоа што претставува ксеноестрогена супстанца забранета е за употреба во повеќе ор 50 земји вклучително во Европската Унија, во некои земји во Азија, во Западна Африка. Сѐ уште во голема мерка се употребува во Индија, Бразил и Австралија.
Поради нејзината токсичност во однос на живорната средина производството на оваа супстанца е забрането според Стокхолмската конвенција.
Лизин

Лизин е ɑ-аминокиселина која учествува во биосинтезата на белковините. Претставува есенцијална аминокиселина за луѓето, што значи дека организмот не може да ја синтетизира поради што неопходно е да се внесува со исхраната.
Лизинот е база, како и аргининот и хистидинот.
1 Наводи
Тирозин

Тирозинот (скратено Tyr или Y )е една од 22 аминокиселини кои се вклучени во синтеза на белковините. Кодони се UAC и UAU. Тирозиннот е неесенцијална аминокиселина чие име потекнува од грчкиот збор ''„Tyri“'' што значи сирење. Имено, за првпат тирозинот е откриен во белковината казеин која се наоѓа во сирењето од страна на германскиот хемичар Јустус Фон Либиг во 1846 година.
1 Метаболизам
Бета-каротин

β-Каротин — органско соединение.
Каротинот е супстанца присутна во морковите, тиквите и слатките компири, на кои им ја дава портокаловата боја и е најчеста форма на каротин во растенијата. Во природата, β-каротинот е претходник (онеспособен облик) на витаминот А, кој се добивива преку дејствување на ензимот бета-каротин 15,15'-монооксигеназа.
1 Поврзано
* Витамин А
ДДТ

ДДТ (кратенка од тривијалниот назив: дихлородифенилтрихлороетан) претставува еден од најдобропознатите синтетички пестициди. ДДТ е супстанца со долга и контроверзна историја.
За првпат била синтетизирана во 1874 година, а нејзините својства како инсектицид не биле откриени сѐ до 1939 година. Во втората половина од Втората светска војна оваа супстанца била користена и за воени и за цивилни цели. Најчесто за контрола на популацијата на комарци кои ја ширеле маларијата. Во 1948 година швајцарскиот хемничар Паул Херман Милер of Geigy Pharmaceutical бил награден со Нобелова награда за физиологија или медицина „за откривање на високата ефикасност на ДДТ...“
Започнувајќи од 1962 година со објанвувањето на книгата Silen Spring од американскиот биолог Rachel Carson започнува да се обраќа повеќе внимание врз ефектите кои супстанците ги имаат врз човековото здравје и врз животната средина. Книгата сугерира дека ДДТ и сличните супстанци може да предизвикаат рак кај луѓето и дека може да го загрозат опстанокот и на другите животински видови. Оваа книга доведе до забрана на употребата на ДДТ во сад во 1974 година. Употребата на оваа супстанца во земјоделството е забрането според Стокхолмската конвенција. Нејзината употреба, во извесна мерка, е дозволена само за контрола на векторите на пренесување на заразни болести, иако и ова не е без контроверзи.
1 Токсични ефекти врз здравјето
1.1 Акутна токсичност
ДДТ во САД е класификувана како средно токсична супстанца. Многу ретко ДДТ се користи орално за третман на труење со барбитурати.
1.2 Хронична токсичност
1.2.1 Дијабетис
Познато е дека органохлорните супстанци може да влијаат врз појавувањето на дијабетис.
1.2.2 Ефекти врз репродуктивниот систем
Покажано е дека ДДТ и ДДЕ, како и останатите органохлорни соединенија претставуваат ксеноесторгени супстанци. Врз правилниот развој на репродуктивниот систем овие супстанци може да влијаат на повеќе начини.
1.3 Влада на САД
* - May Berenbaum, head of the entomology department at University of Illinois, Urbana-Champaign
*
1.4 Токсичност
****
1.5 Влијание врз животната средина
******
1.6 Политиката и ДДТ
* Article from Reason magazine
* Aaron Swartz, ''Extra!'', September/October, 2007.
1.7 Маларијата и ДДТ
* , a ''Washington Post'' column by entomologist May Berenbaum
* Freeview video provided by the Vega Science Trust
***
Ацетил хлорид

Ацетил хлорид е органско соединение. Тој припаѓа на класата органски соединенија наречени ацил халиди. Ацетил хлорид е безбојна течност
1 Синтеза
Ацетил хлоридот се произведува со реакција на хлороводород и ацетанхидрид.
:(CH<sub>3</sub>CO)<sub>2</sub>O + HCl → CH<sub>3</sub>COCl + CH<sub>3</sub>CO<sub>2</sub>H
Поп-рок

Поп-рок — мешавина од поп-музика и рок-музика давајќи интересен поп стил со „лесен“ текст и гитарско заснована песна. Постојат повеќе определби за терминот кои се движат од бавни облици на рок-музика до поджанрови на поп-музиката. Научниците пак мислат дека поп-музиката и рок-музиката доста се разликуваат меѓу себе.
Фудбалско првенство на Италија

Италијанското фудбалско првенство е најстарото фудбалско натпреварување во Италија од сезоната 1898 до сезоната 1928/29. Серија А го заменила старото италијанско фудбалско првенство во сезоната 1929/30.
Првенството, за разлика од серија А во повеќето сезони, бил составен од многу локални групи. Победниците на секоја од тие групи играле плејоф и крајните победниците биле декларирани како шампиони. Џенова биле првите шампиони по победата над Торино во финалето, 3-1 по екстра времето.
Статистиките и рекордите од италијаското фудбалско првенство се вклучени во статистиките на серија А кога се зборува за рекордите на серија А како целина.
en:Italian Football Championship
Бугарски културен клуб - Скопје

Бугарскиот културен клуб - Скопје — здружение на граѓани во Република Македонија основано на 4 мај 2008 и регистрирана на 22 мај 2008. Претседател на Управниот одбор на здружението е Лазар Младенов, дипломиран електроинженер.
1 Цел
Целта на здружението е создавање на промени во Република Македонија и разбирање за неопходноста од зближување и меѓукултурна толерантност на културите на соседните држави - Република Македонија и Република Бугарија.
2 Дејност
Претставниците на здружението учествувале во јавна дискусија за интеграција на етничките малцинства во Струмица, се собирани и се претставени податоци за места на погребаните бугарски војници и офицери загинати за време на Првата светска војна на територијата на Република Македонија , и земаат однос во врска со спорот со Грција за името.
3 Управен одбор
* Претседател на Управниот одбор
** Лазар Младенов
* Потпретседател на Управниот одбор
** Александар Николиќ
* Членови на Управниот одбор
** Мирослав Ризински
** Саве Димитриевски
** Љупчо Куртелов
** † Тодор Китанчев
** Дејан Танчовски
4 Надзорен одбор
* Претседател на Надзорниот одбор
** Васил Карастојанов
* Членови на надзорниот одбор
** Ристо Чичовски
** Весна Речкоска
Георги Василевски

Георги Василевски ( - ) — македонски филмски критичар, публицист и теоретичар на филмот. Роден е во Гуменџе, Егејска Македонија.
1 Животопис и работа
Филозофскиот факултет го завршил 1960 година во Скопје. За време на студентските денови објавувал филмска критика и активно учествувал во работата на академскиот кино клуб „Скопје“. По дипломирањето се вработил во радио Скопје и ја водел емисијата ''„Низ окото на филмската камера“''.
Постдипломски студии завршил во Париз, под патронат на париската кинотека, а по враќањето во Скопје станува уредник на филмската програма во телевизија Скопје и ја уредува и води емисијата ''„Во фокусот на филмот“''.
Во некогашна Југославија соработувал со речиси сите филмски списанија, а во некои од нив е и член на редакцијата како „Филмограф“ од Белград и „Екран“ од Љубљана.
Учествувал на голем број домашни и странски симпозиуми, кои се тематски поврзани со проблематиката на филмот и е автор на стотина научни трудови посветени на историјата, теоријата и естетиката на филмот. Припаѓа на тесната група критичари што го основале движењето „Синеастички вечери“ и ги покренаа филмските списанија „Кинотечен месечник“, а подоцна и „Кинопис“.
Еден е од соработниците на филмската енциклопедија во издание на Југословенскиот лексикографски завод „Мирослав Крлежа“ од Загреб. Автор е на монографијата за Ацо Јовановски, како на „Времето на филмот“, а автор е и на книгата Филм медсанјами ин ресницо во издание на „Младинска книга“ од Љубљана. Василевски ги напишал и 4-те досега објавени тома од планираното петтомно издание „Историја на филмот“ во издание на Кинотека.
Бил професор на Универзитетот за аудио-визуелни уметности ЕСРА и на ФДУ. Добитник е на наградата „Феникс“ за постигнување врвен успех од областа на филмската уметност, како и на наградата „Златен Дедал“ што ја доделува европската филмска академија ЕСРА.
Во последните години работел на циклусот „Портрети“ со поднаслов „Професија синеаст“, како и на серијата документарни филмови посветени на значајните научни, културолошки, и уметнички имиња од повеќе европски држави, кои живееле и работеле во Македонија.
На 9 ноември 2009 година излезе и неговото капитално дело „Филмска енциклопедија“, на вкупно 800 страници, по азбучен ред ја опфаќа историјата на филмот, филмските автори, периоди и филмски жанрови.
Специфично за ова единствено дело во нашата филмска историја е што претставува синтеза на различните можни пристапи за пишување филмска енциклопедија. Таа е и филмска историја, и приказ на филмските автори и се задржува на периоди од развојот на филмот и на жанровите. Таа е корисна и за оние што лаички се занимаваат со филмот и за оние што се професионално врзани за него - кажа професорот Љубомир Цуцуловски, еден од промоторите на
енциклопедијата.
Урвич (тврдина)

Тврдината Урвич се наоѓа во село Панчерево, Бугарија. Тврдината била изградена во 12 век, во времето на царот Иван Шишман, каде тој во близина на тврдината ги бранел своите позиции од Османлиите.
Јустин II

Јустин II (лат.''Flavius Iustinus (Iunior) Augustus'') бил цар на Византија од 565 година до 578. Тој бил внук на царот Јустинијан I, а бил оженет за Софија, внука на царица Теодора, која за време на неговите напади на лудило дејствувала како регент. Станал владетел по смртта на својот чичко. Првите години од неговото управување биле успешни. Успеал да ги плати долговите на Јустинијан I, објавил заедна толеранција на религиите. Има намера да направи реформи во државата, но тоа било саботирано од аристокрацијата и управнците на провинции. Исто така не успеал неговиот обид да ги помири православните со монофизитите.
Во 568 година лангобардите ја нападнале Италија и скоро ја зазеле целата земја. Набргу потоа биле изгубени и многу градови во Шпанија и Северна Африка. Јустин не успеал да ја одбрани, бидејќи требало да штити северните граници на империјата од аварите. На почеток одбил да им плаќа данок, но наредните борби со нив биле неуспешни. Во 572 година дошло и да војна со Персија, во која Византија ја загубила Сирија. Јустин договорил мир на висока цена, а тоа плаќање на годишен данок. Бидејќи немал деца, Јустин II избрал за негов наследник на престолот генералот Тибериј II.
Хисарја (тврдина)

Тврдината Хисарја се наоѓа во близина на Ловеч, Бугарија.
Била изградена во римско време. Пред оваа тврдина, во 1187 година бил склучен мир помеѓу тогашната бугарска држава и Византија, со кое Бугарија објавила независност. Тврдината била една од последните места кои биле освоени од страна на Османлиите во 1446 година, при што била скоро разрушена. Денеска, тврдината е реконструирана и претставува голема туристичка атракција на Бугарија.
Хисарлака

Тврдината Хисарлака се наоѓа во близина на Ќустендил, Бугарија. Тврдината била изградена кон 5 век, а проширена во наредниот 6 век, во времето на Јустинијан I. По доаѓањето на Османлиите, тврдината била разрушена. Тврдината има форма на многуаголник, со размери 117/175 метри и плоштина на 21 декар.
Шуменска тврдина

Шуменската тврдина се наоѓа во близина на градот Шумен, Бугарија. Објектот е познат и како ''Стар град'' во Шумен.
Според археолошките испитувања, местото било населено уште пред 3000 години. Првите жители на овие простори биле тракиските племиња, односно Гетите. Во околу 1200 п.н.е. тие ја создале првата тврдина, а во 5 век п.н.е. била проширена. Во 15 година, овие области биле завладеани од страна на римјаните, и се претпоставува името на оваа тврдина во тоа време да било ''Даусдава''. Во текот на римското влдеење, тврдината претрпела големи промени. Истото се случило и кога овие области биле во соствот на Византија.
По создавањето на Втората бугарска држава, градот бил еден од најразвиените во Бугарија. Во 1338 година, тврдината била заземена од страна на Османлиите. Во времето на крстоносните војни, односно во Битката кај Варна, оваа тврдина била заземена од страна на Владислав Варненчик, кое довело до разрушување на тврдината.
Цепина

Тврдината Цепина се наоѓа во село Дорково, Бугарија. Тврдината била завладеана во 11 век од страна на Византија, но истата била ослободена во времето на бугарскиот цар Калојан. Во времето кога Калојан го назначил Алексиј Слав за раководител на Родопскиот крај, Цепина станала седиште на деспотот. По убиството на цар Калојан во 1207 годинам Алексиј Слав се ообјавил за независен и тврдината станала негова престолнина. Во 1373 година, тврдината била освоена од страна на Османлиите.
Сирак

Сирак или сираче е дете трајно оставена од своите родители. Општата употреба го ограничува користењето на поимот за деца (или младите на животните) кои ги изгубиле двата родитела.
Во одредени животински видови каде таткото обично ја напушта мајката и младото пред или по раѓањето, младото ќе биде наречено сирак само кога мајката ќе умре, не сметајќи ја тогашната состојба на таткото.
Список на тврдини во Бугарија

1 А
* Алинска тврдина
* Аневска тврдина
* Асенова тврдина
2 Б
* Тврдина Баба Вида
* Тврдина Балзена
* Тврдина Батил
* Тврдина Беаднос
* Тврдина Белоградчик
* Тврдина Белград
* Бела тврдина
3 Г
* Горненска тврдина
* Граница
4 Д
* Драгојчинска тврдина
5 К
* Калиакра
* Кастра Мартис
* Кладнишка тврдина
* Кракра
* Кривус тврдина
* Куртпашова кула
6 Љ
* Љутица
7 М
* Мала тврдина
* Маркели
* Маточинска тврдина
* Меџиди табија
* Монјак
8 Н
* Никополска тврдина
9 Р
* Ранчева тврдина
* Раховска тврдина
10 С
* Самуилова тврдина
* Сексагинта Приста
* Сердика
* Сикера
* Сторгозија
11 Т
* Трајанова врата
* Трновградска тврдина
12 У
* Урвич
* Устра
13 Х
* Хисарлека
* Хисарја
14 Ц
* Цепина
* Церово
15 Ш
* Шуменска тврдина
Фудбалско првенство на Италија 1898

Италијанското фудбалско првенство 1898 бил огромен настан во фудбалската историја на Италија. Тоа бил првoто лигашко натпреварување одобрено од Италијаската фудбалска федерација и се смета за официјален предок на серија А. Било одржано на ''Велодромо Умберто I'' во Торино на 8 мај, сите три меча биле одиграни во еден ден. Победникот на оваа прва сезона била Џенова.
1 Шампиони
Италијанско фудбалско првенство Победници 1898
ЏеноваПрва титула
Џенова:
,
1, Вилијам Берд
2, Грнесто де Галеани
3, Фаусто Гиглиоти
4, Едоардо Пастор I
5, Џејмс Ричардсон Спенсли (к)
6, Еторе Валис Гиглионе
7, Роберт Ал Ливер
8, Giovanni Bocciardo
9, Хенри Артур Дапл
10, Силвио Пјеро Бертоло
11, Џон Кертиер Ле Пели
Клас-Јан Хунтелар

Клас-Јан Хунтелар (роден на ) — холандски фудбалер, напаѓач на Ајакс во холaндската Ердивајс и на холандската репрезентација.
Хунтелар е опишан како "плоден напаѓач"" со "брилијантен прв допир" и е споредуван во стил на играчи како Марко ван Бастен и Руд ван Нистелрој. Во 2009 година, поранешниот холандски селектор Луи ван Гал бил цитиран во неговата изјавата за играчот ", во пенал зоната, тој е најдобар играч во светот, нема ниту еден подобар."
Хунтелар играл за ПСВ, Де Графшап, Апелдорн, Херенфен, Ајакс, Реал Мадрид иМилан, пред да се приклучил на Шалке 04 во август 2010 година, со кого се искачил на списокот на највисоки стрелци во Бундеслигата во сезоната 2011-12 со 29 голови. Хунтелар е исто така втор стрелец на Шалке на сите времиња, зад Клаус Фишер. Тој се вратил во Ајакс на 1 јуни 2017 година со договор од една година.
Хунтелаар бил именуван за холандски фудбалски талент на годината во 2006 година и за "Играч на годината" на Ајакс во 2006 година, и бил дел од холандската репрезентација што го освоила УЕФА У-21 првенство во истата година, каде што бил прв стрелец на турнирот. Тој бил исто така именуван како еден од двајцата напаѓачи во УЕФА Тимот на турнирот. Тој е најдобриот стрелец на сите времиња на Холандската репрезентација под 21 година, со 18 гола во 22 настапи.
Исусово воскресение

Во системот на христијански верувања, Воскресението на Исус Христос е клучен настан, врз кој е изградена главнината на христијанската религија, обичаи и доктрина. Според Новиот завет, Исус воскреснал од мртвите на третиот ден по смртта. Имено, откако починал како последица на распнувањето на крст, бил погребан во една пештера, но неговите следбеници го нашле гробот празен третиот ден по закопот, а потоа им се укажал на многу луѓе во периодот од 40 дена по смртта, пред да се врати на небото.
Според евангелието, Исус воскреснал од мртвите третиот ден по распнувањето на крстот. Од смртта до воскресе нието поминале точно 33 часа. Во евангелието на Матеј се вели дека над Исусовата гробница се појавил ангел. Гробницата прва била посетена од страна на Марија Магдалена, која ја затекнала празна . Според Лука, имало два ангела , а според Марко пак, млад човек облечен во бело . Според евангелието на Марко, на денот на своето воскресение Исус најпрвин се јавил на Марија Магдалена. Според Јован пак, кога Марија Магдалена погледнала во празната гробница, еден од двата ангела ја запрашал зошто плаче, а кога таа се завртела кон нив, го препознала Исус кој го изговорил нејзиното име.
Апостолите тврдат дека Исус во следните четириесет дена се појавувал пред различни луѓе насекаде. Се појавил и пред Апостол Павле, кој претходно бил голем противник на Исусовото дело. Пред да воскресне, Исус им рекол на своите ученици да проповедаат и меѓу нееврејското население.
Христијаните го прославуваат денот на воскресението, односно Велигден, како најголем верски празник.
1 Наводи
nl:Dood en herrijzenis van Christus#De opstanding
Џон Вилијамс

Џон Таунер Вилијамс (|John Towner Williams, роден на година) е американски музички композитор, диригент и пијанист. Во неговата кариера која трае шест децении има напишано музика за многу познати филмови. Неговата филмска музика е помеѓу најдобрата во холивудската историја. Тој ја напишал музиката за познатите филмски серијали: Војна на ѕвездите, Супермен, Сам дома, за првите три филмови за Хари Потер и за сите освен два филмови на Стивен Спилберг вклучувајќи ги филмовите Индијана Џонс, Шинлеровата листа, Е.Т., Паркот Јура и Ајкула. Тој е и добитник на пет оскари, четири златни глобуси и седум БАФТА награди за најдобра музика.
Вилијамс композирал музика за четири Олимписки игри, ја композирал главната музика за ноќните вести на NBC, како и музика за бројни телевизиски серии и концертни дела. Тој служеше како главен диригент на Бостонскиот оркестар за поп музка од 1980 до 1993, а сега е диригент на воениот оркестар.
Куглање

Куглање — спортска игра што е обично поделена на два дела, куглање на десет (ten-pin) и на девет чуна (nine-pin). По распространета е првата варијанта што е воедно и по популарна и се игра низ целиот свет речиси без исклучок, додека втората е особено популарна во Средна Европа и на Балканот, а во помали рамки постои и во Аргентина, Нов Зеланд и на Филипините. Играта на десет чуна е позната како боулинг, а онаа на девет како класично куглање.
1 Спортско куглање
Спортот е поединечен и екипен, за него се градат специјални спортски дворани со 2, 4 или 8 патеки на чиј крај се поставени чунови што се „буткаат“ со исфрлање на куглата. Куглата за натпревар е помала од куглата за боулинг и нема дупчиња ѕа прсти. По буткање чуновите се креваат и спуштаат автоматски, исто така и куглите автоматски се враќаат во лежиштето од кое кугларот ги позема. Денес постојат повеќе видови автомати и нивната технологија е се пософистицирана.
Натпреварот се игра во 120 исфрлања поделено на четири патеки. Секој куглар има на секоја патека по 30 „фрлања“ од кои 15 се исфрлаат како „полни“ те. на сите девет чунови, и 15 „чистења“ каде по ударот се враќаат чуновите што не се оборени сè додека не се „исчистат“ сите девет. Во тек на натпреварот кугларите постигаат резултати помеѓу 500 и 700 бода, но во последно време се прават и рекордни резултати над 700 бода.
Правилото е со понов датум, додека според претходното правило натпреварувачот исфрлал 200 кугли.
2 Спортско куглање во Македонија
Во Македонија куглањето спорт во кој се вложува многу малку, но едновремено спорт во кој се постигнати огромни резултати. Во Македонија постои кугларска лига, освен во Скопје постојат кугларски клубови во Битола, Струга и Велес кои поради одржување на кугланата не се секогаш во можност да реализираат свои учества во лигата.
Македонските клубови и репрезентацијата имаат врвни резултати на меѓународните натпревари, а воедно се и организатори на неколку меѓународнии турнири.
Куглање во Македонија датира од 1974 г., но од 1977 г. се регистрирани првите играчи. Првите регистрирани клубови биле: Вардар, Металург, Сини, ФАС, Метропол, Работнички, Парк, 22 декември, Пелагонија, Алумина, Графичар итн. Во периодот до XXI век куглани имало во повеќе градови во Македонија.
Денес кугларската лига ја сочинуваат следните клубови: ГТЦ-Мусандра, Макпетрол, Вардар 2014 од Скопје и Пелистер 82 (поранешна Хераклеја) од Битола.
Исклучително лошите услови и постојан недостиг на елементарни средства го има елиминирано женското куглање, кое во XX век исто така било забележително на меѓународното поле.
Њу дил

Њу дил (анг. ''New Deal = Нов договор''), е програма на социјални и стопански реформи што ги спроведувала владата на САД под претседателство на Франклин Рузвелт, почнувајќи од 1933 година т.е. од годината кога започнува излегувањето од големата економска криза (започнала во 1929 година).
Нјорд

Нјорд (норд. Njörðr) во скандинавската митологија е бог на морето, морските ветрови и рибарството. По потекло е од божествата Вани , бидејќи по нивната војна со Асите, преминува кај последните како заложник со синот Фрејр и ќерка си Фреја и во една подоцнежна етапа текстовите веќе го набројуваат кон божествата Аси. Со него се идентификува германската божица Нертус, чие име е точен еквивалент на Нјорд. Можно е таа да е негова сестра и истовремено сопруга, бидејќи во „Сага за Иглингите“ се зборува, дека додека бил при ваните, Нјорд живее заедно со сестра си.
По преминувањето кај Асите, Нјорд се жени за великанката Скади и живее со неа девет деноноќија во Ноатун („Корабоградилиштето“, неговата палата во Асгард) и девет деноноќија во Трјумхајм („Бучно место“) во планините, затоа што сопругата не го сакала морето, а планините. Според „Говорите на Вафтруднир“ (Стара Еда), Нјорд ќе се врати кај ваните на крајот од светот .
Според „Сага за Иглингите“ по смртта на Один, Нјорд станува управник на Шведска и Швеѓаните го нарекуваат свој владетел.
Живко Чинго (награда на Фондација Рамковски)

:''Ова е статија за наградата што ја доделува фондацијата Рамковски, за истоимената награда на Општината Охрид видете тука''
„Живко Чинго“ е награда од литературата која се доделувала за најдобра збирка раскази.
Наградата „Живко Чинго“ била една од трите книжевни награди кои Фондацијата ги доделувала, покрај наградата „Петре М. Андреевски“ за роман и наградата „Кочо Рацин“ за збирка песни.
Воскресение

Воскресение — верски поим во учењата на јудаизмот, христијанството и исламот. Според ова верување, умрените повторно оживуваат, во телесна или во само во духовен облик. Концептот на воскресение и вечен или задгробен живот постоел во многу цивилизации.
Најпознатото воскресение е она на Исус Христос, кое е обработено во Новиот завет и во илјадници книги и уметнички дела. Воскресението на Исус се слави на Велигден — кој е и најголем христијански празник.
1 Воскерсение во христијанството
Христијанската вера разликува привремено васкресение на поединец - васкреснување, и општо воскреснување на човештвото на судниот ден за вечен живот во Царството Небесно.
2 Воскресението како тема во уметноста и во популарната култура
Воскресението се јавува како тема во бројни дела од уметноста и популарната култура, како:
* „Воскресение“ – кус расказ на македонскиот писател Горан Петревски.* „Воскресение“ — песна на македонскиот поет Анте Поповски.* „Воскресение“ - песна на германскиот поет Рајнер Марија Рилке.* „Прошетката на воскреснатиот“ - песна на полската поетеса Вислава Шимборска.* „Воскресение Џо“ (англиски: ''Resurrection Joe'') - песна на британската рок-група Калт (''The Cult'') од 1984 година.* „Воскресението на Јарак“ (англиски: ''Resurrection of Yarak'') — џез-композиција на Еван Паркер (''Evan Parker''), Александер фон Шлипенбах (''Alexander von Schlippenbach'') и Пол Ловенс (''Paul Lovens'').* „Јас сум воскресението“ (англиски: ''I Am The Resurrection'') - песна на британската рок-група Стоун Роузис (''The Stone Roses'') од 1988 година.
WorldWideWeb

World Wide Web е првиот светски прелистувач и WYSIWYG HTML уредник. Тој бил пуштен во работа на 26 февруари 1991 година, од британскиот научник Сир Тим Бернерс Ли и бил насочен кон NeXTSTEP платформата. Подоцна се користел Nexus како би се одбегнала забуна со World Wide Web.
World Wide Web е првата програма која користи не само заеднички протокол за пренос на податотеките туку Hypertext преносен протокол, изум од Тим Бернерс Ли во 1989 година. Во времето кога бил напишан, World Wide Web бил едниствен начин за пристап на Интернет.
1 Минато
Бернерст Лии го напишал World Wide Web за Next пресметувачи за време на втората половина од 1990 година, додека работел во Церн. Првата успешна изградба била комплетирана на 25 декември 1990 година и успешно проработила помеѓу колегите на Тим Бернерс Ли во Церн пред да биде објавена во јавност во август 1991 година. Во ова време неколку други како Берн Полерман, Роберт Кајо, Жан Францоас Гроф и студентот Никола Пело кој го напишал line прелистувачот биле приклучени во проектот.
Бернерс Ли и Гроф подоцна прилагодиле многу компоненти од World Wide Web во програмскиот јазик C, создавајќи libwww API.
Се појавиле неколку прелистувачи кои претежно биле во ViolaWWW. Сите биле создадени по правилата на Мозаик на кои им паднала популарноста во 1993 година со создавањето на World Wide Web. Оние кои биле вклучени во создавањето се преместени на други работни места како што се дефинирање на стандардите и насока за понатамошен развој на World Wide Web, HTML, разни комуникациски протоколи итн.
На 30 април 1993 година директоратот на Церн објавил изворни код World Wide Web во јавноста, што е бесплатен софтвер. Неколку верзии на софтвер сѐ уште се достапни за преземање од evolt.org - прелистувач на архивата. Тим Бернерс Ли првобитно се смета под ГНУ, но на крајот се одлучил за јавна сопственост.
2 Технички информации
World Wide Web е развијан за NextSTEP платформи, програмата користи многу NextSTEP компоненти.
3 Одлики
WWW бил способен да ги прикажува основните стилови на страни, преземање и отворање на било која врста податотека што го поддржува NEXT системот, да пребарува блогови, и да коректира граматички грешки. На почетокот сликите биле прикажувани во различни прозорци, додека NeXTSTEP поддржувал слики.
Пребарувачот бил и уредувач. Тој дозволувал и истовремено уредување и поврзување на многу страни во повеќе прозорци. Функцијата "Mark selection" со која е создадена котва која поврзувала со последната додадена котва, го овозможила создавање на врски. Уредувањето на страниците сѐ уште не било возможно бидејќи HTTP PUT методот сѐ уште не бил спроведен. Податотеките ќе бидат средувани по локалниот систем на податотеки, кој подоцна бил послужуван од HTTP опслужувач.
Алаџа Хисар

Алаџа Хисар или Шарен Град — тврдина во Крушевац, Србија. Позната и како ''Град на кнез Лазар''. За првпат тврдината се споменува во 1381 година, и се смета дека била подигната од Цар Лазар или пак истата била проширена од него. По Косовската битка, градот заедно со тврдината биле заземени од страна на Османлиите, но по кратко време Србите повторно ја вратиле во свои раце. Царот Стефан Лазаревиќ со Србија упрвувал до 1405 година од Крушевац, кога престолнината била префрлена во Белград. Но, градот не го изгубил своето значење ако се има предвид дека во 1413 година деспотот овде се состанил со Мехмед I. Во следните години следувале борби за освојување на градот, а конечно во 1437 година тој бил заземен од страна на Унгарците. Во 1454 година, градот го освоиле турските Османлии, кога градот се нарекувал ''Алаџа Хисар''.
Тврдина Баба

Тврдината Баба се наоѓала во близина на Параќин, Србија. Тврдината е позната и како ''Градот на Павле Орловиќ''. За рушењето на тврдината, најдобро тоа го објаснил Феликс Каниц кога престојувал во Србија.
Тврдина Баноштор

Тврдината Баноштор се наоѓала во близина на Баноштор, Срем, Србија. Точната местоположба за тоа каде се наоѓала тврдината не е позната. Познато е дека во близина на местото се наоѓал каструм од римско време под името ''Бононија'', чија локација исто така не е позната но се смета дека на неговата основа била подигната тврдина по името Кеу, Кеве и Кует. Татарите во 1241 година го ограбиле овој регион и се смета дека ја срушиле и самата тврдина.
Бачка тврдина

Бачка тврдина — тврдина во градот Бач, Војводина, Србија. Изградена е во времето на унгарскиот крал Карло I Роберт (1338-1342). Во тогашно врерме, тврдината имала осум кули, ходници, кујна, бунар итн. кое означува дека градот во тоа време бил голем центар. По Мохачката битка, градот паднал под власта на Османлиите. Опишана е од Евлија Челебија. Во периодот од 1703-11 г., градот заедно со тврдината биле на неколкупати палени и рушени.
1 Поврзано
* Бач (град)
* Список на тврдини во Србија
Зачетник (молекуларна биологија)

Зачетник или прајмер (од анг. ''primer'') — секој краток фрагмент од нуклеинска киселина кој служи како почетна точка при репликацијата на ДНК. Зачетниците се потребни бидејќи ДНК-полимеразата, ензим кој ја катализира репликацијата, мора да го започне своето дејство на постоечки фрагмент од ДНК. Полимеразата ја започнува репликацијата од 3‘-крајот од зачетникот , и ја копира спротивната низа.
При повеќето случаи на природна репликација на ДНК, зачетникот за ДНК синтеза и репликација е краток фрагмент на РНК (кој може да се создаде ''de novo''). Оваа РНК се создава од страна на примазата, а подоцна се отстранува и се заменува со ДНК со помош на поправна полимераза.
За многу од лабораториските техники на биохемијата и молекуларната биологија кои вклучуваат ДНК-полимераза, како што е процесот на секвенционирање на ДНК и полимеразната верижна реакција (ПВР, PCR), потребни се ДНК-зачетници. Овие зачетници се најчесто кратки, хемиски синтетизирани олигонуклеотиди, со должина од околу дваесет бази. Тие се хибридизираат до целна ДНК која подоцна се копира од страна на полимеразата.
1 In vivo или природен механизам на дејство
Неводечката низа е ДНК-низата која стои спротивно од водечката низа во репликациската виљушка, одејќи од 3' кон 5' крајот. Бидејќи ДНК-полимераза III не може да врши синтеза во насока 3'→5', неводечката низа се синтетизира во кратки сегменти познати како Оказаки фрагменти. Долж неводечката низа, примазата гради РНК-зачетници на кратки растојанија. По ова, ДНК-полимеразите се во можност да ги искористат слободните 3' OH групи на РНК-зачетниците за да извршат синтеза на ДНК во насока 5'→3'.
Потоа РНК фрагментите се отстрануваат од ДНК-полимераза I кај прокариотите или ДНК-полимераза δ кај еукариотите, по што се додаваат нови деоксирибонуклеотиди за да ги пополнат празнините каде била присутна РНК. ДНК-лигазата ги поврзува деоксирибонуклеотидите, со што ја завршува синтезата на неводечката низа.
Тврдина Беркасово

Тврдината Беркасово се наоѓа во селото Беркасово, Србија. Позната е и како Деспотовец, според српскиот деспот Јован Бранковиќ. Денеска, не е познато кога точно била изградена тврдината, но се знае дека Османлиите ја освоиле во 1526 година.
Music of the Sun

''Music of the Sun'' е првиот студиски албум на барбадоската пејачка Ријана. Албумот е реализиран во август 2005 заедно со нејзиниот прв сингл „Pon De Replay„.
1 Синглови
* „Pon De Replay“
* „If It's Lovin' That You Want“
2 Список на песни
# "Pon de Replay" – 4:06
# "Here I Go Again" (feat. ''J-Status'') – 4:11
# "If It's Lovin' That You Want" – 3:28
# "You Don't Love Me (No, No, No)" (featuring Vybz Kartel) – 4:20
# "That La, La, La" – 3:45
# "The Last Time" – 4:53
# "Willing to Wait" – 4:37
# "Music of the Sun" – 3:56
# "Let Me" – 3:56
# "Rush" (feat. ''Kardinal Offishall'') – 3:09
# "There's a Thug In My Life" (feat.''J-Status'') – 3:21
# "Now I Know" – 5:01
#"Pon de Replay" (remix - feat. ''Elephant Man'') – 3:37
Фосфодиестерска врска

Фосфодиестерските врски се група на силни ковалентни врски, образувани од фосфорниот атом од фосфатната група и две други молекули од две естерски врски. Фосфодиестерските врски се многу важни за целокупниот живот на планетата Земја, бидејќи го градат скелетот на низите од ДНК. Кај ДНК и РНК, фосфодиестерската врска се наоѓа меѓу 3' јаглеродниот атом на една шеќерна молекула и 5' јаглеродниот атом на друга (и тоа деоксирибоза кај ДНК и рибоза кај РНК).
Фосфатните групи во фосфодиестерската врска се негативно наелектризирани. Бидејќи фосфатните групи имаат pK<sub>a</sub> која се движи близу 0, тие се негативно наелектризирани при pH 7. Ова ги присилува фосфатите да заземат спротивни страни од ДНК-низите, а се неутрализираат со белковини (хистони), метални јони (како магнезиум) и полиамини.
За да се формира фосфодиестерска врска и за да се поврзат нуклеотидите, трифосфатните или дифосфатните форми од нуклеотидните градбени блокови се раскинуваат за да дадат енергија која е потребна за одвивање на ензимски катализираната реакција. Кога се откинуваат еден или два фосфати (познати како пирофосфат), тогаш се формира фосфодиестерската врска.
Хидролизата на фосфодиестерските врски може да се катализира со помош на фосфодиестерази кои играат важна улога во поправањето на ДНК секвенците.
Во биолошките системи, оваа врска меѓу два рибонуклеотиди може да се раскине со алкална хидролиза, поради присуството на слободната 2' хидроксилна група.
1 Поврзано
* Фосфодиестераза
* Фосфодиестеразен инхибитор
* Репликација, ДНК, ATP
* Теихојна киселина, ДНаза I
* PDE5